འདྲེན་བྱེད་དངོས་ཀྱི་སྤྱོད་ཡུལ་དུ་མ་གྱུར་པར་རྣ་ཐོས་ཙམ་གྱིས་གཡམ་ལ་རྒྱུག་པ་འདི་མཁས་ཉམས་སུ་མི་ཆེ་ནའང་།གནའ་ནས་དེང་གི་བར་བོད་ཀྱི་སྲོལ་དུ་གྱུར་ཡོད་པས་ཐབས་ཅི་ཡོད།དེས་ན་ཁོ་བོས་མཚམས་འདིར་སྐད་གསང་མཐོན་པོས་བརྗོད་རྒྱུ་ཞིག་ལ།ཚིགས་བཅད་འདི་རྒྱན་སྟུག་པོ་བཀོད་པའི་ལུང་ཚིག་ལྟ་ཅི།ཐ་ན་ཚིགས་སུ་བཅད་པ་འདི་ཇི་མ་ཇི་བཞིན་ཞིག་ད་སྔར་ལག་སོན་བྱུང་བའི་བཀའ་མདོ་རྒྱུད་གང་དུའང་མི་རྙེད་ལ།ད་དུང་མཁས་པ་འགའ་རེས་ལང་ཀར་གཤེགས་པའི་མདོ་ལས་ཞེས་འཁོད་ཡོད་པའང་མཐོང་མོད།བཀའ་འགྱུར་དུ་ལང་གཤེགས་ཀྱི་ཆོས་ཚན་གཉིས་བཞུགས་པའི་ནང་དུ་ལུང་ཚིག་འདི་འདྲ་ཞིག་གཏན་ནས་མེད་དོ།།